title: Decizia (UE, Euratom) 2015/998 a Consiliului și a Comisiei din 21 aprilie 2015 privind încheierea Acordului de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte

text:
               30.6.2015

               RO

               Jurnalul Oficial al Uniunii Europene

               L 164/548

         DECIZIA (UE, Euratom) 2015/998 A CONSILIULUI ȘI A COMISIEI
   din 21 aprilie 2015
   privind încheierea Acordului de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte
   CONSILIUL UNIUNII EUROPENE ȘI COMISIA EUROPEANĂ,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (6) al doilea paragraf litera (a) și articolul 218 alineatul (8),
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere propunerea Comisiei Europene,
   având în vedere aprobarea Parlamentului European (1),
   având în vedere aprobarea Consiliului, acordată în temeiul articolului 101 din Tratatul de instituire a Comunității Europene a Energiei Atomice,
   întrucât:

               (1)

               Acordul de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte, (denumit în continuare „acordul”) a fost semnat la 16 iunie 2008, sub rezerva încheierii sale la o dată ulterioară.

               (2)

               Dispozițiile comerciale cuprinse în acord au un caracter excepțional legat de politica pusă în aplicare în cadrul procesului de stabilizare și de asociere și nu vor constitui, pentru Uniunea Europeană, un precedent în domeniul politicii comerciale a Uniunii în ceea ce privește țările terțe, altele decât cele din Balcanii de Vest.

               (3)

               Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a succedat acesteia.

               (4)

               După semnarea acordului, Republica Croația a aderat la Uniunea Europeană la 1 iulie 2013. Pentru a reflecta acest lucru, este necesară adaptarea acordului sub forma unui protocol.

               (5)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Acordul de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte, anexele și protocoalele anexate la acesta, precum și declarațiile comune și declarația Comunității atașate la Actul final se aprobă în numele Uniunii Europene și al Comunității Europene a Energiei Atomice.
   Textele respective se atașează la prezenta decizie.
   Articolul 2
   Președintele Consiliului procedează, în numele Uniunii, la următoarea notificare:

      „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a succedat acesteia și, începând cu data respectivă, exercită toate drepturile și preia toate obligațiile Comunității Europene. Prin urmare, trimiterile la «Comunitatea Europeană» din textul acordului se interpretează, după caz, ca trimiteri la «Uniunea Europeană».”

   Articolul 3
   (1)   Poziția care urmează să fie adoptată de către Uniune sau de către Comunitatea Europeană a Energiei Atomice în cadrul Consiliului de stabilizare și de asociere și în cadrul Comitetului de stabilizare și de asociere, atunci când acesta din urmă este împuternicit să acționeze de către Consiliul de stabilizare și de asociere, este stabilită de către Consiliu, la propunerea Comisiei sau, după caz, de către Comisie, în fiecare caz în conformitate cu dispozițiile corespunzătoare din tratate.
   (2)   Consiliul de asociere este prezidat, din partea Uniunii, de Înaltul Reprezentant al Uniunii pentru afaceri externe și politica de securitate, în conformitate cu responsabilitățile sale în temeiul tratatelor și în calitatea sa de președinte al Consiliului Afacerilor Externe. Un reprezentant al Comisiei prezidează Comitetul de stabilizare și de asociere, în conformitate cu regulamentul de procedură al respectivului comitet.
   (3)   Decizia de a publica în Jurnalul Oficial al Uniunii Europene deciziile Consiliului de stabilizare și de asociere și ale Comitetului de stabilizare și de asociere se ia de la caz la caz de către Consiliu sau de către Comisie, în fiecare caz în conformitate cu dispozițiile corespunzătoare din tratate.
   Articolul 4
   Președintele Consiliului este autorizat să desemneze persoanele împuternicite să depună, în numele Uniunii Europene, actul de aprobare prevăzut la articolul 134 din acord. Președintele Comisiei depune actul de aprobare respectiv în numele Comunității Europene a Energiei Atomice.
   Articolul 5
   Prezenta decizie intră în vigoare la data adoptării.

      Adoptată la Luxemburg, 21 aprilie 2015.

            Pentru Consiliu

            Președintele

         E. RINKĒVIČS

      Adoptată la Bruxelles, 30 aprilie 2015.

            Pentru Comisie

            Președintele

         J.-C. JUNCKER

      (1)  JO C 15 E, 21.1.2010, p. 159.


title: 2011/587/UE: Decizia Parlamentului European din 10 mai 2011 privind închiderea conturilor Agenției Europene pentru Siguranță Maritimă pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/185

         DECIZIA PARLAMENTULUI EUROPEAN
   din 10 mai 2011
   privind închiderea conturilor Agenției Europene pentru Siguranță Maritimă pentru exercițiul financiar 2009
   (2011/587/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Siguranță Maritimă pentru exercițiul financiar 2009,

               —

               având în vedere Raportul Curții de Conturi privind conturile anuale ale Agenției Europene pentru Siguranță Maritimă pentru exercițiul financiar 2009, însoțit de răspunsurile Agenției (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1406/2002 al Parlamentului European și al Consiliului din 27 iunie 2002 de instituire a unei Agenții Europene pentru Siguranță Maritimă (3), în special articolul 19,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0132/2011),

               1.

               aprobă închiderea conturilor Agenției Europene pentru Siguranță Maritimă pentru exercițiul financiar 2009;

               2.

               încredințează Președintelui sarcina de a transmite prezenta decizie directorului executiv al Agenției Europene pentru Siguranță Maritimă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 52.

      (2)  JO L 248, 16.9.2002, p. 1.

      (3)  JO L 208, 5.8.2002, p. 1.

      (4)  JO L 357, 31.12.2002, p. 72.


               17.10.2017

               RO

               Jurnalul Oficial al Uniunii Europene

               C 349/81

         P8_TA(2015)0356
   Cererea de ridicare a imunității lui Béla Kovács
   Decizia Parlamentului European din 14 octombrie 2015 privind cererea de ridicare a imunității lui Béla Kovács (2014/2044(IMM))
   (2017/C 349/13)

      Parlamentul European,

               —

               având în vedere cererea de ridicare a imunității lui Béla Kovács, în legătură cu o anchetă judiciară desfășurată de Parchetul General al Ungariei, transmisă la 12 mai 2014, de către dr Péter Polt, Procuror General al Ungariei și anunțată în plen la 3 iulie 2014, având în vedere explicațiile suplimentare, oferite de dr Polt în scrisorile sale din 16 octombrie 2014 și 23 martie 2015, precum și schimbul de opinii care a avut loc cu participarea dr Polt în cadrul reuniunii Comisiei pentru afaceri juridice din 14 iulie 2015,

               —

               în urma audierii dlui Kovács în conformitate cu articolul 9 alineatul (5) din Regulamentul său de procedură,

               —

               având în vedere articolul 9 din Protocolul nr. 7 privind privilegiile și imunitățile Uniunii Europene și articolul 6 alineatul (2) din Actul de la 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

               —

               având în vedere articolul 4 alineatul (2) din legea fundamentală a Ungariei, secțiunile 10 alineatul (2) și 12 alineatul (1) din legea LVII din 2004 privind statutul membrilor unguri ai Parlamentului European și secțiunea 74 alineatele (1) și (3) din legea XXXVI din 2012 privind Adunarea Națională a Ungariei,

               —

               având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,

               —

               având în vedere raportul Comisiei pentru afaceri juridice (A8-0291/2015),

               A.

               întrucât Procurorul General al Ungariei a solicitat ridicarea imunității unui membru al Parlamentului European, Béla Kovács, în vederea desfășurării, în baza unor suspiciuni rezonabile, a unei anchete judiciare, cu scopul de a se stabili dacă în sarcina acestuia se poate reține infracțiunea de spionaj împotriva instituțiilor Uniunii Europene, în conformitate cu secțiunea 261/A din legea C din 2012 privind Codul penal ungar; întrucât, în conformitate cu secțiunea menționată, persoanele care desfășoară activități informative în favoarea unei țări ne-europene, îndreptate împotriva Parlamentului European, Comisiei Europene sau a Consiliului Uniunii Europene se pedepsesc în conformitate cu secțiunea 261; întrucât, în conformitate cu secțiunea 261 alineatul (1), persoanele care desfășoară activități informative în favoarea unei puteri sau a unei organizații străine, îndreptate împotriva Ungariei, se fac vinovate de o infracțiune gravă și sunt pasibile de o pedeapsă cu închisoarea de doi până la opt ani;

               B.

               întrucât, potrivit articolului 9 din Protocolul privind privilegiile și imunitățile Uniunii Europene, membrii Parlamentului European beneficiază, pe teritoriul propriului lor stat membru, de imunitățile acordate membrilor Parlamentului acelui stat membru;

               C.

               întrucât, în conformitate cu articolul 4 alineatul (2) din legea fundamentală a Ungariei, membrii Parlamentului sunt îndrituiți la imunitate; întrucât, în conformitate cu secțiunea 10 alineatul (2) din legea LVII din 2004 privind statutul membrilor ungari ai Parlamentului European, membrii Parlamentului European sunt îndrituiți la aceeași imunitate ca aceea acordată membrilor Parlamentului Ungar; întrucât, în conformitate cu secțiunea 74 alineatul (1) din legea XXXVI din 2012 privind Adunarea Națională, un deputat nu poate face obiectul unei proceduri penale, nu poate fi pus sub urmărire penală și nu i se poate aplica o măsură coercitivă în cadrul unei proceduri penale decât cu încuviințarea prealabilă a Adunării Naționale; întrucât, în conformitate cu secțiunea 74 alineatul (3) din aceeași lege, pentru punerea în mișcare a urmăririi penale, cererea de ridicare a imunității trebuie formulată de Procurorul General;

               D.

               întrucât, în cauza Bf.I.2782/2002, Curtea Supremă a Ungariei a statuat că imunitatea parlamentară se limitează la procedura penală și nu se extinde la măsurile prevăzute de Codul de procedură penală urmărind prevenirea, depistarea sau probarea unei infracțiuni;

               E.

               întrucât, în conformitate cu secțiunea 261/A din legea C din 2012 privind Codul penal ungar, infracțiunea penală pentru care poate fi cercetat Béla Kovács se pedepsește cu începere de la 1 ianuarie 2014;

               F.

               întrucât, în consecință, cercetarea și condamnarea ulterioară pentru care se solicită ridicarea imunității se limitează la evenimente care au avut loc după 1 ianuarie 2014;

               G.

               întrucât, potrivit jurisprudenței Curții Supreme a Ungariei, strângerea de probe în conformitate cu legea CXXV din 1995 privind serviciile naționale de securitate înainte de această dată era legală și nu necesita o ridicare a imunității;

               H.

               întrucât urmărirea penală va fi desfășurată de Biroul pentru cercetări din cadrul Parchetului General Central; întrucât, în conformitate cu articolul 29 alineatul (1) din legea fundamentală a Ungariei, Procurorul General și Parchetul sunt independente, își îndeplinesc îndatoririle constituționale independent de organizațiile exterioare și procedează în acord cu prezumția de nevinovăție;

               I.

               întrucât ridicarea imunității lui Béla Kovács ar trebui să fie condiționată conform articolului 9 alineatul (6) din Regulamentul de procedură;

               J.

               întrucât, în acest caz, Parlamentul nu a găsit nicio dovadă de fumus persecutionis, cu alte cuvinte, nu a avut suspiciuni suficient de grave și exacte potrivit cărora cererea de ridicare a imunității ar fi fost formulată în legătură cu o procedură intentată pentru a-i provoca daune politice deputatului în cauză;

               1.

               hotărăște să-i ridice imunitatea lui Béla Kovács;

               2.

               încredințează Președintelui sarcina de a transmite imediat prezenta decizie, precum și raportul comisiei competente, autorităților competente ale Ungariei și lui Béla Kovács.

      (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.)


title: Decizia Consiliului privind înființarea Grupului de asistență tehnică

text:
Anunţ juridic important

|

31960D1119(01)

Official Journal 073 , 19/11/1960 P. 1429 - 1430 Danish special edition: Series II Volume VII P. 0008  English special edition: Series II Volume VII P. 0008  Finnish special edition: Chapter 11 Volume 1 P. 0009  Swedish special edition: Chapter 11 Volume 1 P. 0009  Ediţie specială în limba cehă Chapter 01 Volume 01 P. 11  - 12 Ediţie specială în limba estonă Chapter 01 Volume 01 P. 11  - 12 Ediţie specială în limba maghiară Chapter 01 Volume 01 P. 11  - 12 Ediţie specială în limba lituaniană Chapter 01 Volume 01 P. 11  - 12 Ediţie specială în limba letonă Chapter 01 Volume 01 P. 11  - 12 Ediţie specială în limba malteză Chapter 01 Volume 01 P. 11  - 12 Ediţie specială în limba polonă Chapter 01 Volume 01 P. 11  - 12 Ediţie specială în limba slovacă Chapter 01 Volume 01 P. 11  - 12 Ediţie specială în limba slovenă Chapter 01 Volume 01 P. 11  - 12

		19601019Decizia Consiliuluiprivind înființarea Grupului de asistență tehnicăCONSILIUL COMUNITĂȚII ECONOMICE EUROPENE,întrucât, în diverse sectoare, există o disproporție între cerințele de asistență tehnică și mijloacele de a le îndeplini și întrucât de aici rezultă necesitatea de a evita paralelismele în acordarea asistenței tehnice și de a utiliza în mod rațional resursele financiare și umane disponibile în prezent;întrucât este necesar să se intensifice asistența tehnică pusă la dispoziția țărilor în curs de dezvoltare și să se identifice măsurile care pot să contribuie la aceasta;întrucât este util să se compare, ținând seama de activitățile celorlalte organizații regionale sau internaționale competente în materie de asistență tehnică, experiențele dobândite în acest domeniu, precum și metodele aplicate și problemele tehnice de organizare;întrucât este de dorit să se îmbunătățească randamentul eforturilor depuse în materie de asistență tehnică, atât pe plan internațional cât și național, fără ca acest lucru să se substituie activităților operaționale ale organismelor naționale din statele membre;întrucât, în consecință, coordonarea activității statelor membre în materie de asistență tehnică este foarte utilă și ar permite obținerea unui randament optim al resurselor materiale și umane consacrate asistenței tehnice,DECIDE:(1) Pentru a promova, între statele membre și Comisie, o cooperare activă și pentru a identifica soluții comune la problemele specifice legate de asistența tehnică acordată țărilor în curs de dezvoltare, se instituie "Grupul de asistență tehnică".(2) Grupul are ca principală misiune:(a) să facă schimb de informații privind activitățile desfășurate de statele membre și Comisie în domeniul asistenței tehnice;(b) să compare resursele disponibile în țările donatoare cu nevoile țărilor în curs de dezvoltare;(c) să analizeze solicitările de asistență tehnică prezentate de țările în curs de dezvoltare, cu scopul principal de a căuta cele mai bune mijloace pentru a le îndeplini;(d) să compare și, eventual, să prezinte orice sugestie privind armonizarea metodelor și tehnicilor folosite de diferite organisme naționale în materie de asistență tehnică;(e) să aibă în vedere inițierea unor acțiuni comune de asistență tehnică și să prezinte propuneri în acest sens;(f) în general, să analizeze orice problemă ce i-ar putea fi prezentată, în sfera sa de competență, de oricare dintre membrii săi și, în special, să promoveze cooperarea statelor membre în cadrul organizațiilor internaționale și să facă orice propunere utilă în domeniu.(3) Grupul este format din delegați din fiecare stat membru și din Comisie, având responsabilități specifice în domeniul asistenței tehnice. Fiecare delegat poate fi înlocuit de o persoană numită în aceleași condiții. Delegații pot recurge la ajutorul experților cu ocazia examinării unor aspecte specifice.Secretariatul grupului este asigurat de secretariatul Consiliilor.(4) Înalta Autoritate a CECO și Comisia Euratom își pot trimite reprezentanți la reuniunile grupului.(5) Grupul poate invita și asculta opinia oricărui expert pe care va considera util să îl consulte în cursul lucrărilor.(6) Grupul raportează periodic instanțelor competente.Adoptată la Bruxelles, 19 octombrie 1960.Pentru ConsiliuPreședinteleJ. M. A. H. Luns--------------------------------------------------


title: Decizia (UE) 2016/1707 a Consiliului din 20 septembrie 2016 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Eesti Pank

text:
               23.9.2016

               RO

               Jurnalul Oficial al Uniunii Europene

               L 257/13

         DECIZIA (UE) 2016/1707 A CONSILIULUI
   din 20 septembrie 2016
   de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Eesti Pank
   CONSILIUL UNIUNII EUROPENE,
   având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
   având în vedere Recomandarea Băncii Centrale Europene din 14 iulie 2016 către Consiliul Uniunii Europene cu privire la auditorii externi ai Eesti Pank (BCE/2016/20) (1),
   întrucât:

               (1)

               Conturile Băncii Centrale Europene (BCE) și ale băncilor centrale naționale ale statelor membre a căror monedă este euro sunt supuse auditării de către auditori externi independenți recomandați de Consiliul guvernatorilor BCE și aprobați de Consiliu.

               (2)

               Mandatul auditorilor externi ai Eesti Pank a expirat după efectuarea auditului aferent exercițiului financiar 2015. Prin urmare, este necesară desemnarea unor auditori externi începând cu exercițiul financiar 2016.

               (3)

               Eesti Pank a selectat KPMG Baltics OÜ drept auditori externi pentru exercițiile financiare 2016-2020.

               (4)

               Consiliul guvernatorilor BCE a recomandat numirea KPMG Baltics OÜ ca auditori externi ai Eesti Pank pentru exercițiile financiare 2016-2020.

               (5)

               Ca urmare a recomandării Consiliului guvernatorilor BCE, Decizia 1999/70/CE a Consiliului (2) ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 1 din Decizia 1999/70/CE, alineatul (17) se înlocuiește cu următorul text:

      „(17)   Se aprobă desemnarea KPMG Baltics OÜ în calitate de auditori externi ai Eesti Pank pentru exercițiile financiare 2016-2020.”

   Articolul 2
   Prezenta decizie produce efecte de la data notificării acesteia.
   Articolul 3
   Prezenta decizie se adresează BCE.

      Adoptată la Bruxelles, 20 septembrie 2016.

            Pentru Consiliu

            Președintele

         I. KORČOK

      (1)  JO C 266, 22.7.2016, p. 1.

      (2)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).


title: Decizia Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social și a Comitetului Regiunilor din 20 iulie 2000 privind organizarea și funcționarea Oficiului pentru Publicații Oficiale ale Comunităților Europene

text:
Anunţ juridic important

|

32000D0459

Official Journal L 183 , 22/07/2000 P. 0012 - 0015 Ediţie specială în limba cehă Chapter 01 Volume 03 P. 181  - 184 Ediţie specială în limba estonă Chapter 01 Volume 03 P. 181  - 184 Ediţie specială în limba maghiară Chapter 01 Volume 03 P. 181  - 184 Ediţie specială în limba lituaniană Chapter 01 Volume 03 P. 181  - 184 Ediţie specială în limba letonă Chapter 01 Volume 03 P. 181  - 184 Ediţie specială în limba malteză Chapter 01 Volume 03 P. 181  - 184 Ediţie specială în limba polonă Chapter 01 Volume 03 P. 181  - 184 Ediţie specială în limba slovacă Chapter 01 Volume 03 P. 181  - 184 Ediţie specială în limba slovenă Chapter 01 Volume 03 P. 181  - 184

		20000720Decizia Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social și a Comitetului Regiunilordin 20 iulie 2000privind organizarea și funcționarea Oficiului pentru Publicații Oficiale ale Comunităților Europene(2000/459/CE, CECO, Euratom)PARLAMENTUL EUROPEAN,CONSILIUL UNIUNII EUROPENE,COMISIA,CURTEA DE JUSTIȚIE,CURTEA DE CONTURI,COMITETUL ECONOMIC ȘI SOCIAL,COMITETUL REGIUNILOR,având în vedere Tratatul privind Uniunea Europeană,având în vedere Tratatul de instituire a Comunității Europene,având în vedere Tratatul de instituire a Comunității Europene a Cărbunelui și Oțelului,având în vedere Tratatul de instituire a Comunității Europene a Energiei Atomice,întrucât:(1) Articolul 8 din Decizia reprezentanților guvernelor statelor membre din 8 aprilie 1965 privind amplasarea provizorie a anumitor instituții și departamente ale Comunităților [1] prevedea amplasarea Oficiului pentru Publicații Oficiale al Comunităților Europene (denumit în continuare "oficiul") la Luxemburg. Dispoziția în cauză a fost pusă în aplicare prin Decizia 69/13/Euratom, CECO, CEE [2], astfel cum a fost modificată prin Decizia 80/443/CEE, Euratom, CECO [3].(2) Regulamentul financiar din 21 decembrie 1977 aplicabil bugetului general al Comunităților Europene [4], astfel cum a fost modificat ultima dată prin Regulamentul (CE, CECO, Euratom) nr. 2779/98 al Consiliului [5], prevede dispoziții speciale privind funcționarea oficiului.(3) Normele care reglementează oficiul trebuie adaptate pentru a se ține seama de evoluția practicilor în ceea ce privește atribuțiile acordate autorității împuternicite să facă numiri.(4) Domeniul publicațiilor a cunoscut un progres tehnologic semnificativ care trebuie luat în considerare în modul de funcționare a oficiului.(5) Decizia 69/13/Euratom, CECO, CEE a fost modificată în mod substanțial. Având în vedere noile modificări, decizia ar trebui reformulată din motive de claritate,DECID:Articolul 1Sarcina Oficiului pentru Publicații Oficiale al Comunităților Europene (oficiul) este de a edita publicațiile instituțiilor Comunităților Europene și ale departamentelor acestora în condiții tehnice și financiare optime, sub responsabilitatea instituțiilor respective.Articolul 2În sensul prezentei decizii, se aplică următoarele definiții:1. "a edita": a produce și a distribui publicații în orice formă sau prezentare și prin orice mijloace, prezente sau viitoare;2. "instituții": Parlamentul European, Consiliul, Comisia, Curtea de Justiție, Curtea de Conturi, Comitetul Economic și Social și Comitetul Regiunilor;3. "organisme, oficii și agenții": organismele, oficiile și agențiile instituite de tratate sau în temeiul acestora.Articolul 3(1) Oficiul îndeplinește următoarele atribuții sau asigură îndeplinirea lor de către contractanți:(a) editarea Jurnalului Oficial al Comunităților Europene (Jurnalul Oficial);(b) editarea altor publicații pentru instituțiile Comunităților Europene sau pentru departamentele acestora, fără a aduce atingere alineatelor (2) și (3);(c) editarea unor publicații pentru organisme, oficii și agenții, la cererea acestora.(2) Documentele interne pot fi realizate și distribuite de către fiecare instituție în parte.(3) În circumstanțe excepționale, instituțiile, organismele, oficiile și agențiile pot asigura editarea de publicații altfel decât prin intermediul oficiului, dacă implicarea acestuia ar majora în mod considerabil costurile sau dacă, din motive tehnice, acesta nu poate îndeplini cerințele urgente implicate de realizarea și distribuirea unei publicații într-un termen foarte scurt. În acest caz, ele informează imediat comitetul de conducere.(4) Îndeplinirea sarcinilor oficiului cuprinde următoarele operațiuni:(a) organizarea documentelor în vederea publicării;(b) pregătirea și verificarea textelor și a altor elemente, conform instrucțiunilor instituțiilor, organismelor, oficiilor și agențiilor;(c) încheierea contractelor cu contractanții;(d) imprimarea documentelor urgente sau a edițiilor cu tiraj redus;(e) supravegherea lucrărilor în desfășurare;(f) controlul de calitate;(g) monitorizarea financiară a contractelor cu contractanții;(h) recepția calitativă și cantitativă;(i) controlul contabil, inclusiv eliberarea autorizării plății și emiterea certificatelor în conformitate cu Regulamentul financiar;(j) catalogarea și arhivarea publicațiilor;(k) gestionarea vânzărilor;(l) distribuirea publicațiilor.De asemenea, oficiul furnizează instituțiilor, organismelor, oficiilor și agențiilor toate informațiile tehnice, financiare și comerciale relevante pentru proiectele lor de publicare și le acordă asistență la elaborarea unor contracte generale standard.(5) Decizia privind editarea îi revine exclusiv instituției, organismului, oficiului sau agenției în cauză.Articolul 4(1) Se instituie comitetul de conducere al oficiului. Fiecare instituție are un vot în cadrul comitetului.(2) Comitetul de conducere se întrunește la inițiativa președintelui său sau la cererea uneia dintre instituții. Comitetul se întrunește cel puțin o dată în fiecare semestru.(3) Deciziile comitetului de conducere sunt adoptate cu majoritate simplă, cu excepția cazurilor în care se prevede altfel. Fără a aduce atingere articolul 3 alineatul (5), în cazul în care comitetul de conducere trebuie să decidă asupra publicării unui text al unei instituții, majoritatea în cauză include și votul instituției în cauză.Articolul 5(1) În interesul comun al instituțiilor, organismelor, oficiilor și agențiilor, comitetul de conducere:(a) stabilește, în unanimitate, normele de reglementare a funcționării oficiului;(b) stabilește, în unanimitate, orientările ale politicii generale de vânzare și difuzare gratuită;(c) prezintă instituțiilor, organismelor, oficiilor și agențiilor sugestiile sale pentru facilitarea bunei funcționări a oficiului;(d) în cadrul procedurii bugetare, stabilește, pe baza unui proiect elaborat de către directorul oficiului, estimări cu privire la veniturile și cheltuielile oficiului și le transmite Comisiei în vederea estimării veniturilor și cheltuielilor Comisiei; în același timp, propune Comisiei orice modificări ale organigramei oficiului, pe care le consideră necesare;(e) definește tipurile de servicii suplimentare pe care oficiul le poate presta cu titlu oneros instituțiilor, organismelor, oficiilor și agențiilor, precum și tarifele aferente;(f) definește tipurile de servicii pentru care oficiul poate angaja subcontractanți;(g) elaborează un raport anual de gestiune pe baza unui proiect elaborat de către director, cuprinzând, în special, toate capitolele de venituri și de cheltuieli cu privire la lucrările efectuate și serviciile prestate de către oficiu, conform contabilității analitice; transmite instituțiilor, până cel târziu la 1 mai a fiecărui an, raportul asupra exercițiului financiar precedent;(h) participă la desemnarea anumitor funcționari, în conformitate cu dispozițiile articolului 6.(2) În ceea ce privește Jurnalul Oficial, comitetul de conducere are următoarele competențe:(a) de a se asigura că autoritățile competente ale fiecărei instituții adoptă deciziile de bază care trebuie puse în aplicare în comun de către instituțiile care utilizează Jurnalul Oficial și că deciziile adoptate sunt puse în aplicare în mod corespunzător;(b) de a prezenta propuneri pentru ameliorarea structurii și prezentării Jurnalului Oficial;(c) de a prezenta instituțiilor propuneri pentru armonizarea prezentării textelor ce urmează a fi publicate;(d) de a examina dificultățile apărute în cadrul operațiunilor curente de publicare a Jurnalului Oficial și de a transmite oficiului instrucțiunile necesare și a prezenta instituțiilor recomandări adecvate în vederea depășirii acestor dificultăți;(e) de a decide, în unanimitate, dacă și în ce condiții pot fi incluse în Jurnalul Oficial publicații provenind din afara instituțiilor. Totuși, prezenta dispoziție nu se aplică publicațiilor realizate în conformitate cu legislația comunitară;(f) de a solicita Comisiei, în conformitate cu articolul 133 din Regulamentul financiar, deschiderea unui cont bancar pentru gestionarea unui fond de rulment care să finanțeze operațiunile necesare publicării Jurnalului Oficial care au fost subcontractate.(3) Comitetul de conducere își stabilește regulamentul de procedură printr-o decizie unanimă, după ce l-a prezentat instituțiilor. Comitetul își numește un președinte din rândul membrilor săi.Articolul 6(1) Atribuțiile autorității împuternicite să facă numiri cu privire la funcționarii și alți angajați de gradele A 1, A 2, A 3 și LA 3 sunt exercitate de către Comisie conform dispozițiilor de mai jos.Comisia nu numește funcționari de gradele A 1, A 2, A 3 și LA 3 fără avizul favorabil al comitetului de conducere. În cazul gradelor A 1 și A 2, avizul trebuie să fie unanim.Comitetul de conducere se implică activ în toate procedurile care trebuie parcurse înaintea desemnării unor funcționari sau a altor angajați de gradele A 1, A 2, A 3 și LA 3, în special în elaborarea anunțurilor pentru posturile vacante, în examinarea dosarelor de candidatură și în desemnarea comitetelor de selecție pentru concursuri.(2) Atribuțiile autorității împuternicite să facă numiri cu privire la funcționari sau angajați, alții decât cei menționați în alineatul (1), sunt exercitate de către Comisie. Comisia poate delega aceste competențe directorului oficiului.Comisia ori directorul oficiului, în cazul în care i-au fost delegate atribuțiile autorității împuternicite să facă numiri, informează comitetul de conducere cu privire la toate numirile, contractele semnate, promovările sau procedurile disciplinare inițiate cu privire la funcționari sau angajați, alții decât cei menționați în alineatul (1). În cazul în care Comisia nu a delegat atribuțiile autorității împuternicite să facă numiri directorului oficiului cu privire la acești funcționari sau angajați, actele în cauză sunt adoptate de către Comisie, în temeiul unor propuneri ale directorului.(3) Procedurile administrative legate de actele oficiale menționate în alineatele (1) și (2), precum și administrarea zilnică personalului, în special cu privire la pensionări, asigurări de sănătate, accidente de muncă, salarii și concedii, se efectuează la fel ca și pentru personalul Comisiei angajat la Luxemburg.(4) Anunțurile pentru posturile vacante în cadrul oficiului se comunică în timp util funcționarilor din toate instituțiile comunitare.Articolul 7(1) Creditele alocate oficiului, al căror cuantum total este specificat într-un capitol separat în secțiunea din buget referitoare la Comisie, se prezintă detaliat într-o anexă la secțiunea respectivă.Anexa are forma unui raport de venituri și cheltuieli, defalcate similar secțiunilor bugetare.(2) Posturile oficiului sunt enumerate într-o anexă la tabelul cu efectivele Comisiei.(3) Fiecare instituție, organism, oficiu sau agenție acționează ca ordonator de credite cu privire la creditele din capitolul "cheltuieli pentru publicații" din propriul buget. Costurile distribuirii gratuite de publicații sunt suportate de instituția, organismul, oficiul sau agenția în cauză. Comitetul de conducere stabilește procedurile de cooperare contabilă între oficiu și instituții, organisme, oficii și agenții.(4) Serviciile prestate de oficiu cu titlu oneros sunt facturate în condițiile stabilite de către comitetul de conducere. La sfârșitul exercițiului financiar, comitetul de conducere informează autoritatea bugetară cu privire la defalcarea sumelor astfel obținute în anexa la capitolul bugetar.(5) Oficiul conduce o evidență contabilă separată pentru vânzarea Jurnalului Oficial și a publicațiilor. Veniturile nete din vânzări sunt transferate instituțiilor, organismelor, oficiilor și agențiilor după încheierea exercițiului financiar."Venituri nete din vânzări" înseamnă: suma totală facturată din care se deduc cheltuielile de administrare, de recuperare și costurile.Articolul 8Directorul oficiului este responsabil pentru buna funcționare a oficiului și își desfășoară activitatea sub autoritatea comitetului de conducere în limita competențelor sale. Directorul asigură secretariatul comitetului de conducere și îi prezintă acestuia rapoarte privind efectuarea sarcinilor sale și propunerile sale pentru îmbunătățirea funcționării oficiului. Directorul oficiului are autoritate oficială asupra personalului oficiului. În cazul în care directorul este absent sau indisponibil, prin derogare de la normele privind suplinirea, sarcinile sale sunt preluate de către un membru al oficiului, desemnat de către comitetul de conducere.Articolul 9Decizia 69/13/Euratom, CECO, CEE se abrogă.Trimiterile la decizia abrogată se interpretează ca trimiteri la prezenta decizie.Adoptată la Bruxelles și Luxemburg, 20 iulie 2000.Pentru Parlamentul EuropeanPreședinteleN. FontainePentru ConsiliuPreședinteleF. ParlyPentru ComisiePreședinteleR. ProdiPentru Curtea de JustițiePreședinteleG. C. Rodríguez IglesiasPentru Curtea de ConturiPreședinteleJ. O. KarlssonPentru Comitetul Economic și SocialPreședinteleB. Rangoni MachiavelliPentru Comitetul RegiunilorPreședinteleJ. Chabert[1] JO 152, 13.7.1967, p. 18.[2] JO L 13, 18.1.1969, p. 19.[3] JO L 107, 25.4.1980, p. 44.[4] JO L 356, 31.12.1977, p. 1.[5] JO L 347, 23.12.1998, p. 3.--------------------------------------------------


title: Decizia 2011/473/PESC a Consiliului din 25 iulie 2011 de modificare a Deciziei 2010/279/PESC privind Misiunea de Poliție a Uniunii Europene în Afganistan (EUPOL AFGANISTAN)

text:
               27.7.2011

               RO

               Jurnalul Oficial al Uniunii Europene

               L 195/72

         DECIZIA 2011/473/PESC A CONSILIULUI
   din 25 iulie 2011
   de modificare a Deciziei 2010/279/PESC privind Misiunea de Poliție a Uniunii Europene în Afganistan (EUPOL AFGANISTAN)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 30 mai 2007, Consiliul a adoptat Acțiunea comună 2007/369/PESC (1) privind instituirea Misiunii de Poliție a Uniunii Europene în Afganistan (EUPOL AFGANISTAN).

               (2)

               La 18 mai 2010, Consiliul a adoptat Decizia 2010/279/PESC (2), care a prelungit mandatul EUPOL AFGHANISTAN până la 31 mai 2013. În temeiul Deciziei 2011/298/PESC de modificare a Deciziei 2010/279/PESC (3), suma de referință financiară de 54 600 000 EUR acoperă perioada până la 31 iulie 2011.

               (3)

               Articolul 13 alineatul (2) din Decizia 2010/279/PESC prevede că suma de referință financiară pentru perioadele ulterioare este stabilită de către Consiliu.

               (4)

               Prin urmare, Decizia 2010/279/PESC ar trebui să fie modificată pentru a include o sumă de referință financiară pentru perioada 1 august 2011-31 iulie 2012,

         ADOPTĂ PREZENTA DECIZIE:
   Articolul 1
   La articolul 13 alineatul (1) din Decizia 2010/279/PESC, se adaugă următorul paragraf:

      „Suma de referință financiară destinată acoperirii cheltuielilor aferente EUPOL AFGHANISTAN pentru perioada 1 august 2011-31 iulie 2012 este de 60 500 000 EUR.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 25 iulie 2011.

            Pentru Consiliu

            Președintele

         M. DOWGIELEWICZ

      (1)  JO L 139, 31.5.2007, p. 33.

      (2)  JO L 123, 19.5.2010, p. 4.

      (3)  JO L 136, 24.5.2011, p. 64.


title: Decizia Consiliului din 16 noiembrie 2009 privind poziția Comunității referitoare la participarea în cadrul Comitetului consultativ CARIFORUM-CE prevăzută în Acordul de parteneriat economic între statele CARIFORUM, pe de o parte, și Comunitatea Europeană și statele membre ale acesteia, pe de altă parte și privind selecția reprezentanților organizațiilor situate în partea CE

text:
               8.4.2010

               RO

               Jurnalul Oficial al Uniunii Europene

               L 88/23

         DECIZIA CONSILIULUI
   din 16 noiembrie 2009
   privind poziția Comunității referitoare la participarea în cadrul Comitetului consultativ CARIFORUM-CE prevăzută în Acordul de parteneriat economic între statele CARIFORUM, pe de o parte, și Comunitatea Europeană și statele membre ale acesteia, pe de altă parte și privind selecția reprezentanților organizațiilor situate în partea CE
   (2010/207/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 300 alineatul (2) al doilea paragraf,
   având în vedere propunerea Comisiei,
   după consultarea Comitetului Economic și Social European,
   întrucât:

               (1)

               Acordul de parteneriat economic între statele CARIFORUM, pe de o parte, și Comunitatea Europeană și statele membre ale acesteia, pe de altă parte (1) (denumit în continuare „acordul”) a fost semnat la 15 octombrie 2008 și se aplică cu titlu provizoriu de la 29 decembrie 2008.

               (2)

               Articolul 232 alineatul (2) din acord prevede ca decizia cu privire la participarea în cadrul Comitetului consultativ CARIFORUM-CE (denumit în continuare „Comitetul”) să fie luată de Consiliul mixt CARIFORUM-CE (denumit în continuare „Consiliul mixt”), pentru a se asigura o reprezentare amplă a tuturor părților interesate.

               (3)

               Este esențial să se asigure crearea rapidă a instituțiilor prevăzute în acord, în special a Comitetului, având în vedere rolul său în monitorizarea punerii în aplicare a acordului.

               (4)

               Ar trebui stabilită o procedură internă comunitară pentru selecția reprezentanților organizațiilor situate în partea CE.

               (5)

               Comitetul Economic și Social European și-a exprimat disponibilitatea de a acorda asistență pentru identificarea și selecția reprezentanților organizațiilor societății civile europene și de a exercita, inițial, funcția de secretariat al Comitetului,

         DECIDE:
   Articolul 1
   Poziția Comunității cu privire la adoptarea unei decizii a Consiliului mixt conducând la selecția membrilor permanenți ai Comitetului, prevăzută în acord, se bazează pe proiectul de decizie al Consiliului mixt anexat la prezenta decizie.
   Articolul 2
   (1)   Reprezentanții organizațiilor europene definite la articolul 1 alineatul (1) litera (a) din anexă sunt propuși de către Comitetul Economic și Social European prin consultarea și cu acordul Comisiei în vederea aprobării de către Comitetul CARIFORUM-CE pentru comerț și dezvoltare (denumit în continuare „Comitetul pentru comerț și dezvoltare”). Printre reprezentanții propuși se numără trei reprezentanți ai organizațiilor sindicale, trei reprezentanți ai organizațiilor patronale, trei reprezentanți ai organizațiilor care reprezintă diverse interese sociale și economice, inclusiv asociații de agricultori și consumatori, și îndeplinesc cerințele prevăzute la articolul 1 din anexă.
   (2)   Sunt patru reprezentanți ai organizațiilor europene definite la articolul 1 alineatul (1) litera (c) din anexă și doi reprezentanți ai organizațiilor europene definite la articolul 1 alineatul (1) litera (b) din anexă. Comitetului Economic și Social European i se solicită să stabilească liste ale organizațiilor definite la articolul 1 alineatul (1) literele (b) și (c) din anexă. Aceasta se efectuează prin difuzarea largă a unei cereri de exprimare a interesului în vederea includerii pe aceste liste. Ca răspuns la această cerere, fiecare organizație interesată descrie modul în care îndeplinește cerințele prevăzute la articolul 1 din anexă. Listele rămân deschise pentru orice organizație care îndeplinește cerințele respectivei dispoziții. Comisia verifică respectarea de către organizațiile care doresc să fie incluse pe liste a cerințelor prevăzute la articolul 1 din anexă. În cazul în care Comisia consideră că o organizație care a solicitat includerea pe listă nu îndeplinește cerințele respective, aceasta informează organizația candidată în termen de două luni de la data candidaturii.
   (3)   Organizațiile incluse pe listă sunt informate cu privire la lucrările Comitetului și pot participa la acestea în calitate de observatori, pe cheltuiala proprie.
   (4)   În cererea de exprimare a interesului, organizațiile sunt de asemenea invitate să își exprime interesul ca unul dintre reprezentanții lor să fie membru permanent în cadrul Comitetului. Organizațiilor incluse pe liste li se solicită ulterior să susțină candidatura pentru Comitet a maximum doi reprezentanți permanenți dintre cei care și-au manifestat interesul și care îndeplinesc cerințele prevăzute la articolul 1 din anexă. Partea CE propune Comitetului pentru comerț și dezvoltare ca membri permanenți pentru categoriile menționate la articolul 1 alineatul (1) literele (b) și (c) pe acei reprezentanți care au obținut cele mai multe susțineri, în măsura în care se respectă cerințele prevăzute la articolul 1 din anexă.
   (5)   Cererea de exprimare a interesului de a deveni membru permanent în cadrul Comitetului se lansează cu patru luni înainte de expirarea mandatului membrilor Comitetului. Desemnarea are loc conform acelorași proceduri prevăzute la alineatul (4).

      Adoptată la Bruxelles, 16 noiembrie 2009.

            Pentru Consiliu

            Președintele

         C. MALMSTRÖM

      (1)  JO L 289, 30.10.2008, p. 3.

      ANEXĂ

         DECIZIA NR. …/20.. A CONSILIULUI MIXT CARIFORUM-CE
         instituit prin Acordul de parteneriat economic între statele CARIFORUM, pe de o parte, și Comunitatea Europeană și statele membre ale acesteia, pe de altă parte cu privire la participarea la Comitetul consultativ CARIFORUM-CE
         CONSILIUL MIXT CARIFORUM-CE,
         având în vedere Acordul de parteneriat economic între statele CARIFORUM, pe de o parte, și Comunitatea Europeană și statele membre ale acesteia, pe de altă parte (denumit în continuare „acordul”), semnat la Bridgetown, Barbados, la 15 octombrie 2008, în special articolul 232 alineatul (2),
         întrucât:
         Având în vedere obiectivele stabilite la articolul 1 din acord și angajamentul privind monitorizarea acestuia prevăzut la articolul 5 din acord, este necesară instituirea rapidă a Comitetului consultativ CARIFORUM-CE (denumit în continuare „Comitetul”),
         DECIDE:
         Articolul 1
         (1)   Comitetul este constituit din 40 de membri permanenți reprezentanți ai organizațiilor societății civile, 25 de reprezentanți ai organizațiilor situate în statele CARIFORUM și 15 reprezentanți ai organizațiilor situate în partea CE.
         În cadrul fiecăruia dintre aceste două grupuri există cel puțin doi reprezentanți ai organizațiilor reprezentând respectiv:

                     (a)

                     partenerii sociali și economici;

                     (b)

                     comunitatea academică, inclusiv instituțiile independente de cercetare; și

                     (c)

                     alte organizații neguvernamentale, inclusiv organizațiile în domeniul dezvoltării și al mediului.

               Membrii permanenți rămân în funcție timp de doi ani, sub rezerva reînnoirii mandatelor lor. Trebuie asigurate expertiza relevantă și reprezentarea geografică și sectorială amplă.
         (2)   În sensul prezentei decizii, organizații ale societății civile înseamnă asociații, fundații și alte instituții private care nu au un scop lucrativ pe plan internațional și care pot furniza informații specializate sau îndrumare cu privire la aspectele reglementate de acord sau care reprezintă elemente importante ale opiniei publice legate de aspectele reglementate de acord. Cerința privind absența unui scop lucrativ poate fi eliminată în cazul instituțiilor academice cu competențe specifice legate de aspectele reglementate de acord.
         (3)   Se consideră că o organizație este situată pe teritoriul fie al statelor CARIFORUM, fie al părții CE dacă organizația în cauză își are locul principal de desfășurare a activității și centrul de gestionare și control pe teritoriul statelor CARIFORUM sau al părții CE, după caz.
         Articolul 2
         Comitetul CARIFORUM-CE pentru comerț și dezvoltare (denumit în continuare „Comitetul pentru comerț și dezvoltare”) dezbate rapid și aprobă lista membrilor permanenți propusă de statele CARIFORUM și, respectiv, de partea CE, precum și reînnoirile acesteia.
         Articolul 3
         O organizație care îndeplinește cerințele prevăzute la articolul 1 alineatele (2) și (3) poate participa la reuniunile Comitetului în calitate de observator. Comitetul pentru comerț și dezvoltare aprobă anual lista observatorilor propuși de statele CARIFORUM și, respectiv, de partea CE. Comitetul poate invita experți pentru a contribui la lucrările sale. Modalitățile de participare a experților și a observatorilor sunt prevăzute în regulamentul de procedură al Comitetului.
         Articolul 4
         Comitetul Economic și Social European servește drept secretariat al Comitetului pentru o perioadă inițială, până la 31 decembrie 2010. Această perioadă este reînnoită automat, cu excepția cazului în care părțile sau Comitetul Economic și Social European nu sunt de acord, notificându-și dezacordul în prealabil și într-un interval de timp rezonabil.
         Articolul 5
         Acordurile financiare se stabilesc în cadrul Comitetului pentru comerț și dezvoltare. Doar membrii permanenți pot beneficia de asistență financiară pentru a se achita de sarcinile care le revin în cadrul Comitetului.
         Articolul 6
         Prezenta decizie intră în vigoare la …

            Adoptată la …